กรมการแพทย์ กระทรวงสาธารณสุข จัดบริการเชิงรุก มอบแขน-ขาเทียมและอุปกรณ์เครื่องช่วยความพิการแก่คนพิการเพื่อเฉลิมพระเกียรติ
กรมการแพทย์ กระทรวงสาธารณสุข จัดบริการเชิงรุก มอบแขน-ขาเทียมและอุปกรณ์เครื่องช่วยความพิการแก่คนพิการเพื่อเฉลิมพระเกียรติ         นายสาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวหลังเป็นประธานพิธีมอบแขน-ขาเทียม อุปกรณ์เครื่องช่วยความพิการ ณ องค์การบริหารส่วนตำบลตะพง จังหวัดระยอง ในโครงการพัฒนาศักยภาพคนพิการ ประจำปี 2563 เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว ว่า จากผลสำรวจของสำนักงานสถิติแห่งชาติ ปี 2560 คนไทยมีคนพิการ 3.7 ล้านคน คิดเป็นร้อยละ 5.5ของประชากรทั้งหมดส่วนใหญ่ ร้อยละ 49.65 เป็นคนพิการทางการเคลื่อนไหว เป็นคนพิการรายใหม่กว่า 3,500 ราย และมีแนวโน้มเพิ่มขึ้น ทั้งจากโรคเรื้อรังอุบัติเหตุและสูงวัย แขน-ขาเทียมจึงถือได้ว่าเป็นอุปกรณ์สำคัญยิ่งสำหรับคนพิการ เพื่อใช้ทดแทนในการประกอบกิจวัตรประจำวันและการดำรงชีวิตในสังคมได้อย่างมีความสุขกระทรวงสาธารณสุข ได้ตระหนักถึงสภาพปัญหา ระบบบริการสาธารณสุขของประเทศและความต้องการของประชาชน มอบหมายให้ กรมการแพทย์ โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ จัดทำแผนแบบองค์รวมทั้งในด้านบริการและวิชาการเพื่อให้คนพิการแขนขาขาดทั้งรายเก่ารายใหม่ได้เข้าถึงบริการฟื้นฟูสมรรถภาพเชิงรุก ซึ่งมีการดำเนินการอย่างต่อเนื่องตั้งแต่ปี 2548 ถึงปัจจุบัน สามารถให้บริการคนพิการทางการเคลื่อนไหว 9,504 ราย